Kummaline - pole mitu päeva siia kribanud. Ju vist on kiire olnud. Sel laupäeval sai Tallinnas käidud, oli LNÜ (Laste-ja  Noorsootöö Ühenduse) veidi mitteametlik koosolek. Luuakse laste-ja noortetöö tegijate võrgustikku üle Eesti. Oli ka aeg. Ühesõnaga - kohvitasime, tutvusime, ajasime juttu, vahepeal käisime korra kirikus üht huvitavat aktiviteeti tegemas. Ainus asi, mis veidi torkima jäi, oli päeva hajusus. Veider, et seda üks naisterahvas ütleb, aga no tõesti - küll võivad naised palju lobiseda! :) Seetõttu venis päev nii ruttu õhtale, aga ikkagi jäid osad asjad lõpetamata. Võib-olla oleks kindel päevakava ja struktureeritus  paremini töötanud. Praegu jäi mulje, et palju juttu, vähe villa. Aga midagi siiski oli.  Muidugi, mis veel päeva kurnavaks tegi, oli sõit Tallinna ja tagasi Võrru. Kui üks ots on 4h pikk, siis kujutate ju ette... Pealegi oskasin ma hommikul sisse magada, nii et äärepealt oleks käimata jäänudki. Õnneks sain heade sõprade abil ilusti kohale, hommikul Tartusse bussi peale, õhtul Võru bussi peale. Aitäh teile!  Ja nüüd reipalt vastu uuele nädalale!